пикантни шеги за Директори
При директора на един цирк влязъл посетител:
- Господине, може ли да започна работа при Вас?
Оня отговорил с досада:
- Ами, зависи какво предлагате! Тук си имаме всичко: клоуни, жонгльори, акробати, звероукротители...
Другият се усмихнал:
- Аз съм индийски факир! Моят номер е следния. Мога да скоча от тавана на цирка и да вляза целия в една бутилка!
Шефът на увеселителното заведение се намусил:
- Не ми губете време с глупости!
Посетителят го уверил:
- Ама, моля Ви се! Веднага ще Ви направя демонстрация!
И така, чудакът поставил една бутилка на арената. Качил се на тавана. И скочил право в шишето! Когато излязъл попитал:
- Е? Проявявате ли интерес?
Директорът възкликнал смаяно:
- Дали проявявам интерес ли?! Боже мой, Вашият номер ще има феноменален успех! Обаче, признавам, че съм доста озадачен! Ако не е тайна, как се вмъквате в такова тясно пространство? Та това противоречи на всякакви закони на физиката!
Факирът прошепнал съучастнически:
- Ще Ви кажа, но между нас да си остане! Преди да вляза в шишето - слагам една малка фуния!